Columbia–Princeton Electronic Music Center album je elektroničke glazbe koji je objavljen 1964. godine. Album je snimak koncerta izveden 9. i 10. svibnja 1961. godine u McMillin Theatreu (danas Miller Theatre) koji se nalazi na kampusu Sveučilišta Columbia. Stereo verzija je MS 6566, a monofona ML 5966. Izdavačka kuća New World Records izdala je 1998. godine nastavak zvan Columbia-Princeton Electronic Music Center 1961–1973. Bülent Arel jedini je skladatelj čija se djela nalaze na oba albuma.

Skladba Stereo Electronic Music No. 1 Bülenta Arela u potpunosti je elektronička, s artikuliranim signalima preko neprekidne pozadinske teksture. Skladba Leiyla and the Poet Halima El-Dabha "elektronička je drama" čiji tekst dolazi iz epa o Lejli i Medžnunu. Skladba se uglavnom sastoji od instrumentalnih i vokalnih zvukova manipuliranih na vrpci. Tekst skladbe Creation—Prologue Vladimira Ussachevskyja dolazi iz Enume Eliš, babilonskoga mita o stvaranju. Skladba je popraćena zborom i elektroničkom pratnjom. Skladba Composition for Synthesizer Miltona Babbitta u potpunosti je skladana na RCA Mark II Sound Synthesizeru Columbia–Princeton Electronic Music Centera. Skladba Electronic Study No. 1 Marioa Davidovskyja nastala je manipulacijom generatora sinusoida, kvadratnih valova i bijelih šumova. Skladba Gargoyles Otta Lueninga kombinira solo violinu s RCA Mark II Sound Synthesizerom uz pratnju vrpce.

Popis skladbi

Prva strana

Druga strana 

Elektronička glazba
Američki glazbeni albumi
Albumi iz 1964.